Ballwil
Baubu (amtlech Ballwil) esch e politischi Gmeind im Wahlkreis Hofdere im Kanton Lozärn, Schwiiz.

Geografi 
Baubu liid Lindeberg am Iigang vom Lozärner Seetau. Zue de Gmeind ghöred ou na d Wiiler Gibelflüh (499 m. ü. M.), Gerligen (476 m. ü. M.), Wald (475 m. ü. M.) ond Wissenwegen. Vo dr Gmeindsflechi send 76,7 % Landwirtschaftlechi Flechi, 11,7 % Waud, 11,3 % Sidligsflechi ond 0,2 % süschtigi Flechi. Nachbergmeinde vo Baubu send Hoonri, Seis im Kanton Aargau, Eibu, Öschebach ond Hofdere.

Gschicht 
Baubu esch zom erschte Mau gnamsed worde im Jahr 893 aus Paldiwilare.

Bevölkerig 
Quälle: Bundesamt für Statistik 2005

Dr Uusländeraateil esch 2014 bi 6,5 % gläge.

Religion 
82 % vo dr Iiwooner send im Jahr 2000 römisch-katholisch gsii, 7,7 % evangelisch-reformiert.

Politik 
Bi dr Nationauraatswahle 2015 hät s das Ergebnis gää: BDP 1,1% , CVP 25,6% , FDP 16,2% , GLP 4,6% , GP 3,3% , SP 5,0% , SVP 38,9% , Süschtigi 5,2%.

Dr Gmeindspräsident vo Baubu esch dr Benno Büeler (Stand Februar 2016).

Wirtschaft 
D Arbetslosigkeit esch im Jahr 2011 bi 0,8 % gläge.

Sprach ond Dialäkt 
Bi dr Volkszellig 2000 hend vo dr 2112 Iiwohner 95,6 % Dütsch aus Houptsprach aagää, 0,3 % Französisch, 0,8 % Italienisch ond 3,3 % anderi Sprache.

Z Baubu redt me s hochalemannisch Lozärntütsch.

Weblink 

 www.ballwil.ch

Fuessnote 

Ort (Kanton Lozärn)